Raaiselpret! Só doen jy én 'n maat ons raaisels saam oor die kuberruim | Huisgenoot
Raaiselpret! Só doen jy én 'n maat ons raaisels saam oor die kuberruim
'Huisgenoot' se digitale blokraaiplatform 'Huisgenoot Raaisels' het die funksionaliteit dat jy aanlyn sáám met 'n vriend 'n blokraai kan invul. Klik hier en volg die stappe.
Blokraaie is 'n lekker tydverdryf vir daardie alleenure, maar weet jy hoeveel pret dit is om een sáám met iemand in te vul? Ons nuwe aanlyn platform, huisgenootraaisels.co.za, ondersteun deur Netwerk24, maak dit moontlik!
Gaan na huisgenootraaisels.co.za.
Op die tuisblad, klik op die rooi balk "Klik en koop!".
As jy nog nie 'n pakket gekoop het nie, is daar een gratis pakket met drie blokraaie wat jy kan invul.
Kies een van die raaisels en klik daarop.
Wanneer die blokraai oop is, kyk links bo die blokraai (net langs die horlosie), is daar 'n ikoon van 'n mannetjie met 'n +-teken. Klik daarop.
Die program gee nou vir jou twee opsies. Jy kan óf iemand per Facebook nooi om saam te speel óf die program kan 'n skakel genereer wat jy vir iemand per e-pos of WhatsApp kan aanstuur.
Jou vriend(in) kan daardie skakel gebruik om die blokraai op sy of haar selfoon, tablet of skootrekenaar oop te maak. Jy sal merk dat een van julle in groen speel en die ander een in blou.
Gebruik die kommunikasieblokkie regs onder om met mekaar te kommunikeer.
Onthou om op sosiale media te spog met jul punte!
Onthou: Julle albei moet toegang tot dieselfde pakket hê. Almal het toegang tot die gratis pakket, maar daarna sal julle albei dieselfde pakkette moet koop om saam te speel. Net twee mense kan op 'n keer saamspeel.
Dis pret, nè? Klik en speel saam. Vul nou blokraaie, sudoku's, woordsoeke en koderaaisels op jou foon in. Die eerste drie is gratis!